CELEX: C2004/239/37
Language: fi
Date: 2004-09-25 00:00:00
Title: Yhteisöjen ensimmäisen oikeusasteen tuomioistuimen tuomio, 15 päivänä heinäkuuta 2004, yhdistetyissä asioissa T-180/02 ja T-113/03, Georgios Gouvras vastaan Euroopan yhteisöjen komissio (Henkilöstö — Asemapaikkaan määrääminen — Tilapäinen siirto muihin tehtäviin yksikön edun mukaisesti — Asemapaikan ja siihen liittyvien taloudellisten oikeuksien muuttaminen taannehtivasti — Perusteettoman edun palautus — Asettautumiskorvaus ja päiväraha — Palkan osan siirtäminen asemapaikan ulkopuolelle)

25.9.2004   
            
            
               FI
            
            
               Euroopan unionin virallinen lehti
            
            
               C 239/18
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   15 päivänä heinäkuuta 2004,
   yhdistetyissä asioissa T-180/02 ja T-113/03, Georgios Gouvras vastaan Euroopan yhteisöjen komissio (1)
   
   (Henkilöstö - Asemapaikkaan määrääminen - Tilapäinen siirto muihin tehtäviin yksikön edun mukaisesti - Asemapaikan ja siihen liittyvien taloudellisten oikeuksien muuttaminen taannehtivasti - Perusteettoman edun palautus - Asettautumiskorvaus ja päiväraha - Palkan osan siirtäminen asemapaikan ulkopuolelle)
   (2004/C 239/37)
   Oikeudenkäyntikieli: ranska
   Yhdistetyissä asioissa T-180/02 ja T-113/03, Georgios Gouvras, Euroopan yhteisöjen komission virkamies, kotipaikka Bereldange (Luxemburg), edustajinaan asianajajat J.-N. Louis, É. Marchal ja A. Coolen, prosessiosoite Luxemburgissa, vastaan Euroopan yhteisöjen komissio (asiamiehinään J. Curral ja L. Lozano Palacios, prosessiosoite Luxemburgissa), jossa ensimmäisen oikeusasteen tuomioistuinta vaaditaan
   asiassa T-180/02 komission sen päätöksen kumoamista, jolla kantajan asemapaikaksi vahvistettiin taannehtivasti 1.11.2000 alkaen ja hänen yksikön edun mukaisesti tehdyn asemapaikan siirtonsa ajaksi Ateena, jolla peruutettiin hänen oikeutensa ulkomaankorvaukseen ja vuosittaiseen matkakulujen korvaukseen ja jolla hänen palkkaansa päätettiin soveltaa Kreikkaan sovellettavaa korjauskerrointa, sekä perusteettoman edun palautusta koskevaa päätöstä, ja
   asiassa T-113/03 komission sen päätöksen kumoamista, jolla kantajalta evättiin oikeus asettautumiskorvaukseen ja päivärahaan sille ajanjaksolle, jona hänet yksikön edun mukaisesti siirrettiin tilapäisesti Ateenaan, ja oikeus asettautumiskorvaukseen siinä yhteydessä, kun hänet siirrettiin takaisin Luxemburgiin, sekä sen päätöksen kumoamista, jolla päätettiin rajoittaa 35 prosenttiin sitä palkan osaa, joka oli siirrettävissä asemapaikasta Luxemburgiin hänen tilapäisen siirtonsa ajan, yhteisöjen ensimmäisen oikeusasteen tuomioistuin (kolmas jaosto), toimien kokoonpanossa: puheenjohtaja M. Azizi sekä tuomarit M. Jaeger ja F. Dehousse, kirjaaja: hallintovirkamies I. Natsinas, on 15.7.2004 antanut tuomion, jonka tuomiolauselma on seuraava:
   
               1)
            
            
               Komission 30.4.2002 tekemä päätös kumotaan siltä osin kuin siinä evättiin kantajalta oikeus asettautumiskorvaukseen siinä yhteydessä, kun hänet siirrettiin tilapäisesti Ateenaan.
            
         
               2)
            
            
               Asiassa T-180/02 ja asiassa T-113/03 esitetyt vaatimukset hylätään muilta osin.
            
         
               3)
            
            
               Komissio vastaa omista oikeudenkäyntikuluistaan ja kolmanneksen kantajalle näissä kahdessa asiassa aiheutuneista oikeudenkäyntikuluista.
            
         
               4)
            
            
               Kantaja vastaa kahdesta kolmasosasta hänelle näissä samoissa asioissa aiheutuneista oikeudenkäyntikuluista.
            
         
      (1)  EYVL C 191, 10.8.2002.